title: Meglenorrumanos
text: Os meglenovlacos u meglenorrumanos (en meglenorrumano: Vlashi; en griego Βλαχομογλενίτες, Vlachomoglenítes) son un grupo etnico que habita en a rechión de Meglen, en a Macedonya griega en localidatz arredol d'a ciudat de Nânta, como Cupa, Liumnita, Birislav, Lundzini, Griva y Tarnacea, a l'ueste d'o curso meyo d'o río Vardar. En 1914 yeran 130.000 individuos. Charran una luenga romanz d'a branca balcanica dita meglenorrumano diferent de l'arrumano d'atros vlacos d'o sud d'o Danubio. Tamién se diferencian d'os vlacos d'o sud d'o Danubio en que no practican o pastoreyo transhumant estando tradicionalment sedentarios.
  
  Historia 
  Bell autor creye que han plegau a Macedonya més tarde que atros pueblos vlacos de Macedonya, talment dende a ribera bulgara de Danubio. Bi ha una teoría que diz que os meglenovlacos son descendients d'os pazinacos que fuoron establius en Meglena u Moglena dimpués d'una derrota debant d'os bizantins en tiempos d'Aleixo I Comneno, d'estar cierta esta hipotesi os pazinacos d'as estepas d'a zona danubiana serían en proceso de rumanización y de perda d'a luenga turquica u irían con ells muitos vlacos. A estos pazinacos los mencionan en o "Libro de los Emperadors":
  
  En as guerras balcanicas beluns se refuchioron en Dobrucha (Rumanía). Por estar en part musulmans, qualques meglenovlacos han emigrau a Turquía esdevenindo part d'os muhachirs (Karadjaovalides), poblacions musulmanas no turcas refuchiadas que s'han turquizau por estar ixemenadas.
  
  Pueblos vlacos
  Etnias de Grecia
  Etnias de Rumanía